LPN เผยสิ้น Q1/58 มียอดขายรอโอน 1.9 หมื่นลบ.ทยอยรับรู้รายได้ปี 58-59
LPN เผยสิ้น Q1/58 มียอดขายรอโอน 1.9 หมื่นลบ.ทยอยรับรู้รายได้ปี 58-59
7 พ.ค. 2558

บริษัท แอล.พี.เอ็น.ดีเวลลอปเมนท์ จำกัด (มหาชน) หรือ LPN เปิดเผยว่า สำหรับสิ้นไตรมาส 1/58 บริษัทมียอดขายรอโอน(backlog) รวม 1.9 หมื่นล้านบาท ซึ่งจะทยอยรับรู้รายได้ในปีนี้ 1.33 หมื่นล้านบาท และในปี 59 อีก 5.7 พันล้านบาท
ขณะที่ในช่วง 9 เดือนที่เหลือของปีนี้ จะมีโครงการที่จะสร้างแล้วเสร็จ พร้อมส่งมอบเพิ่มอีก 6 โครงการ บริษัทย่อย 4 โครงการ มูลค่ารวม 1.77 หมื่นล้านบาท และมีแผนเปิดอีก 10 โครงการใหม่ บริษัทย่อย 3 โครงการ มูลค่ารวม 1.99 หมื่นล้านบาท เพื่อให้บริษัทสามารถทยอยรับรู้รายได้อย่างต่อเนื่อง
ทั้งนี้ ในไตรมาส 1/58 บริษัทเปิดขายโครงการต่างจังหวัด 1 โครงการ ซึ่งเป็นการเปิดขายโครงการแรกของปีนี้ ได้แก่ โครงการลุมพินี พาร์คบีช ชะอำ จ.เพชรบุรี มูลค่าโครงการ 1.09 พันล้านบาท ซึ่งผลตอบรับเป็นไปตามแผนที่วางไว้ โดยมียอดขาย 70% จากจำนวนห้องชุดที่เปิดขาย 330 ยูนิต